
A szubjektív fájdalomélmény és a propriocepció kapcsolata a periperszonális térben

Kulcsszavak: fájdalom, periperszonális tér, távolság, nocicepció, katasztrofizáció
A figyelmi folyamatok és a fájdalom összefüggése a periperszonális térben elméletileg megalapozott, azonban a témában még nem született kellő mennyiségű empirikus kutatás a tudományos konszenzus kialakításához. Egy friss kísérletben összefüggést a fájdalomintenzitás és a nociceptív inger periperszonális térben való elhelyezkedése között. Ezt a kísérletet korábbi munkám során replikáltam, azonban nem sikerült megerősítenem az eredeti vizsgálat eredményeit. Jelen munkában újra a jelenség vizsgálatát tűztem ki célul, a fájdalompercepcióra szintén hatással lévő top-down folyamatokat mérő konstruktumok, valamint a téri reprezentáció kialakításában szerepet betöltő proprioceptív pontosság beemelésével.
Az eredeti kísérletet alapul véve alkottam egy olyan kísérletet, amely során a résztvevőknek fájdalmas hőingereket mutatok be az alkarjuk 4 pontján, 5 különböző karpozícióban, a törzstől egyenletesen távolodva. A kísérletet megelőzően a résztvevők top-down folyamatokat mérő kérdőíveket töltenek ki a kísérlet helyszínén, valamint proprioceptív pontosság mérésen vettek részt.
A kutatásomban nem sikerült a vizsgálat alapjául szolgáló kísérlet eredményeit megerősítenem, a távolságnak nem volt szignifikáns hatása a fájdalomintenzitásra. A stimulációs hely esetében találtam ugyan hatást, de ez a hatás nem állt összhangban a korábbi eredményekkel.
A kísérletnek számos limitációja volt, ezek közé tartozik adatvesztés következtében, az alacsony elemszám, valamint hőstimulációs mérés esetén az egyéni kalibráció hiánya. Mivel az eredeti eredményeket nem sikerült megerősítenem a témában további kísérletek elkészítését javasolom egyéni kalibrációval és magasabb elemszámmal.



